Undanfarin ár hefur Heilsuleikskólinn Krókur unnið markvisst að því að draga úr allri neyslu og í ár ákvað Foreldrafélagið að taka þátt í því verkefni með leikskólanum . Ákveðið var að gefa ekki jólagjafir til leikskólabarna eins og gert hefur verið en í staðinn gefa 200 kr. á hvert barn til Ricardo SOS barnsins sem þau á Króki eru að styrkja . Peningurinn safnast inn á reikning á hans nafni og getur hann nálgast peninginn þegar hann yfirgefur þorpið og fer að standa á eigin fótum . Rætt var við börnin um hnattrænt jafnrétti og neyslu og úrgang . Rætt var um magn leikfanga og hvort við þurfum allt þetta dót sem við eigum . Einnig voru ólíkir menningarheimar skoðaðir í gegnum fræðsluefni frá SOS . Börnin útbjuggu póstkort til Ricardo þar sem þau teiknuðu myndir og skrifuðu skilaboð til hans og settu í póstkassa þegar mætt var í jóladansstundina . Gaman er segja frá því að börnin á Króki fengu einnig póstkort frá honum . Opnunartími á bæjarskrifstofum :